wickkiey/tamil-wikipedia-chunked huggingface dataset:
# திருச்சிராப்பள்ளி மாவட்டம்

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 27,22,290 மக்கள் இம்மாவட்டத்தில் வசிக்கின்றார்கள். இவர்களில் 13,52,284 பேர் ஆண்கள் மற்றும் 13,70,006 பேர் பெண்கள் ஆவார்கள். இம்மாவட்ட மக்களின் சராசரி கல்வியறிவு 83.23% ஆகும்.  
இம்மாவட்ட மக்கள்தொகையில் இந்துக்கள் 83.73% ஆகவும், கிறித்தவர்கள் 9.04% ஆகவும், இசுலாமியர்கள் 7.01% ஆகவும், மற்றவர்கள் 0.21% ஆகவும் உள்ளனர்.
# திருச்சிராப்பள்ளி மாவட்டம்

## அரசியல்

இம்மாவட்டத்தின் பகுதிகள் திருச்சிராப்பள்ளி, கரூர் மற்றும் பெரம்பலூர் மக்களவைத் தொகுதிகளுடன் இணைந்துள்ளன. மேலும் இம்மாவட்டம் 9 சட்டமன்றத் தொகுதிகளைக் கொண்டது.
# திருச்சிராப்பள்ளி மாவட்டம்

## எல்லைகள்

வடக்கில் சேலம், பெரம்பலூர் மாவட்டங்களும், கிழக்கில் தஞ்சாவூர் மாவட்டமும், தெற்கில் மதுரை மாவட்டமும், மேற்கில் கரூர் மாவட்டமும் மற்றும் வடகிழக்கில் அரியலூர் மாவட்டமும், வடமேற்கில் நாமக்கல் மாவட்டமும், தென்கிழக்கில் புதுக்கோட்டை, சிவகங்கை மாவட்டங்களும், தென்மேற்கில் திண்டுக்கல் மாவட்டங்களையும், திருச்சிராப்பள்ளி மாவட்டம் எல்லைகளாகக் கொண்டுள்ளது.
# திருச்சிராப்பள்ளி மாவட்டம்

## புவியியல்

### ஆறுகள்

- மேலணை]]  
திருச்சி மாவட்டத்தை வளங்கொழிக்க வைக்கும் முக்கிய ஆறு காவிரி. காவிரியுடன் அய்யாறு, அமராவதி, நொய்யாறு, மருதையாறு, வெள்ளாறு போன்றவை வந்து சேர்கின்றன. இவையல்லாமல் சின்னாறு, காட்டாறு, கம்பையாறு, ருத்ராட்ச ஆறு, அரியாறு, கொடிங்கால், வாணியாறு, கோரையாறு, குண்டாறு, அம்புலியாறு, பாம்பாறு முதலிய சிற்றாறுகளும், இம்மாவட்டத்தில் பாய்ந்து வளப்படுத்துகின்றன. திருச்சி வட்டத்தில், முக்கொம்பு எனுமிடத்தில் காவிரியிலிருந்து கொள்ளிடம் தனியாகப் பிரிகிறது. காவிரியின் முக்கிய கிளை நதிகள் கொள்ளிடம், வெண்ணாறு, உய்யகொண்டான் ஆறு, குடமுருட்டி, வீரசோழன், விக்ரமனாறு, அரசலாறு முதலியனவாகும். வெண்ணாற்றிலிருந்து வெட்டாறு, வடலாறு, கோரையாறு, பாமனியாறு, பாண்டவயாறு, வெள்ளையாறு முதலியவைப் பிரிகின்றன. உய்யக்கொண்டான் ஆறு, திருச்சி நகர்புறத்தில் பல பாசனக் குளங்களுக்கு நீர் தருகிறது.
# திருச்சிராப்பள்ளி மாவட்டம்

## புவியியல்

### கல்லணை

கல்லணை சோழ மன்னன் கரிகாலனால் கட்டப் பெற்றது. பொ.ஊ. முதல் நூற்றாண்டின் இறுதியில், கரிகாலன் கல்லணை கட்டி காவிரியின் போக்கைக் கட்டுப்படுத்திக் கழனிகளில் பாய்ச்சி செழிப்பை உண்டாக்கியதை பட்டினப்பாலை, பொருநர் ஆற்றுப்படை பாடல்களும், தெலுங்குச் சோழக்கல்வெட்டுகளும், திருவாலங்காட்டுச் செப்பேடுகளும் தெரிவிக்கின்றன. மணலில் அடித்தளம் அமைத்து கல்லணையை கட்டிய பழந்தமிழர் தொழில்நுட்பம் இன்று வரை வியத்தகு சாதனையாகப் புகழப்படுகிறது. கல்லணையின் நீளம் 1080 அடி அகலம் 40 முதல் 60 அடி வரை உள்ளது. 15 முதல் 18 அடி ஆழத்தில் நிறுவப்பட்ட இது நெளிந்து வளைந்த அமைப்புடன் காணப்படுகிறது. கல்லும், களிமண்ணும் மட்டுமே சேர்ந்த ஓர் அமைப்பு 1900 ஆண்டுகளுக்கு மேலாக காவிரி வெள்ளத்தைத் தடுத்து நிறுத்தி வருவது அதிசயமே ஆகும். 1839 இல் அணையின் மீது பாலம் ஒன்று கட்டப்பட்டது. பல இடங்களிலிருந்து தினந்தோறும் ஏராளமானோர் இவ்வணையைக் காண வருவதால், இது ஒரு சுற்றுலாத் தலமுமாகும்.
# திருச்சிராப்பள்ளி மாவட்டம்

## புவியியல்

### கல்லணை

#### கல்லணையிலிருந்து பிரியும் ஆறுகள்

கல்லணையிலிருந்து காவிரி, வெண்ணாறு, புதுஆறு என்ற நான்கு ஆறுகள் பிரிந்து செல்கின்றன.
# திருச்சிராப்பள்ளி மாவட்டம்

## புவியியல்

### மேலணை

மேலணை 1836 ஆம் ஆண்டு கொள்ளிடம் பிரியுமிடத்தில் கட்டப்பட்டது. மேலணைப் பகுதியில், காவிரி இரண்டாகப் பிரிவதற்கு முன் கிடைக்கும் தண்ணீர் சீராகக் கட்டு படுத்தபட்டு டெல்டா பிரதேசம் முழுவதற்கும் பாசன வசதி கிடைக்கிறது. அளவுக்கு மீறிய வெள்ள காலத்தில் இந்த அணையின் வழியாக விநாடிக்கு 98,000 கன அடி தண்ணீர் கொள்ளிடத்திற்குள் பாய்ந்து விடும். இதனால் கல்லணைக்கு வரும் ஆபத்து தடுக்கப்பட்டது.
# திருச்சிராப்பள்ளி மாவட்டம்

## புவியியல்

### கோரையாறு

கோரையாறு கருப்பூா் ரெட்டியார்பட்டி மலைப்பகுதிகள் மற்றும் பாதுகாக்கப்பட்ட வனப்பகுதியிலிருந்து உற்பத்தியாகிறது. புத்தாநத்தம், விராலிமலை, மலைக்குடிப்பட்டி, தென்னலூா், இலுப்பூா் மற்றும் துவரங்குறிச்சி வடிநிலப் பகுதிகளிலிருந்து மழை நீா் கோரையாற்றில் பாய்கிறது. கோரையாறு சுமார் 632 ச.கி.மீ. வடிநில பகுதிகளைக் கொண்டது. இப்பகுதியில் அதிக அளவிலான ஏரிகள் மற்றும் குளங்கள் அமைந்துள்ளன.
# திருச்சிராப்பள்ளி மாவட்டம்

## புவியியல்

### அரியாறு

அரியாறு மணப்பாறை பகுதி பள்ளிவெளிமுக்கு பகுதியிலிருந்து உற்பத்தி ஆகிறது. கடவூா் மற்றும் செம்மலை பாதுகாக்கப்பட்ட வனப்பகுதிகள், வைரம்பட்டி, குளத்தூா், மணப்பாறை வடிநிலப் பகுதிகளிலிருந்து மழை நீா் அரியாற்றில் பாய்கிறது. அரியாறு சுமார் 832ச.கி.மீ. வடிநில பகுதிகளைக் கொண்டவை ஆகும்.
# திருச்சிராப்பள்ளி மாவட்டம்

## வேளாண்மை

திருச்சிராப்பள்ளி மாவட்டத்தின் பொருளாதாரத்தில் வேளாண்மை பெரும் பங்கு வகிக்கிறது. திருச்சிராப்பள்ளி மாவட்ட மக்கள்தொகையில் சுமார் 70 சதவிகித மக்களுக்கு வேளாண்மை மற்றும் வேளாண் சார்பு தொழில்களே வாழ்வாதாரமாக அமைந்துள்ளன. தமிழகத்தின் மத்திய பகுதியில் 4,40,383 எக்டேர் பரப்பளவில் திருச்சிராப்பள்ளி மாவட்டம் அமைந்துள்ளது. மொத்த பரப்பளவில் 98,739 எக்டேர் இறவை பாசனத்திலும், 66,652 எக்டேர் மானாவாரியிலும் சாகுபடி மேற்கொள்ளப்பட்டு வருகிறது. திருச்சி, இலால்குடி, முசிறி கோட்டங்களில் சுமார் 51,000 எக்டேர் பரப்பளவு காவிரி பாசனம் மூலம் பயனடைகிறது. வேளாண்மைத் துறை விவசாயிகளின் வேளாண் சார் செயல்பாடுகளுக்கு உறுதுணையாக விளங்கி வருகிறது. பெருகிவரும் மக்கள் தொகைக்கு ஏற்ப உணவு உற்பத்தி மற்றும் தொழிற்சாலைகளுக்கான மூலப்பொருட்கள் உற்பத்தியினை பெருக்கிட விவசாயிகளுக்கு தரமான விதைகள், உரங்கள், உயிர் உரங்கள், பயிர் பாதுகாப்பு மருந்துகள் ஆகியவற்றை சரியான நேரத்தில் அளிப்பது, ஆராய்ச்சிகளில் நிரூபிக்கப்பட்ட உயர் தொழில் நுட்பங்களை விவசாயிகளுக்கு கொண்டு சேர்ப்பது போன்ற இன்றியமையாத பணிகளை தனது குறிக்கோளாக கொண்டு வேளாண் துறை பணியாற்றி வருகிறது. தமிழகத்தின் நடுப் பகுதியில் 4,40,383 எக்டேர் பரப்பளவில் திருச்சிராப்பள்ளி மாவட்டம் அமைந்துள்ளது. மொத்த பரப்பளவில் 98,739 எக்டேர் இறவை பாசனத்திலும், 66,652 எக்டேர் மானாவாரியிலும் சாகுபடி மேற்கொள்ளப்பட்டு வருகிறது. திருச்சி, இலால்குடி, முசிறி கோட்டங்களில் சுமார் 51,000 எக்டேர் பரப்பளவு காவிரி பாசனம் மூலம் பயனடைகிறது. திருச்சிராப்பள்ளி மாவட்டத்தின் மொத்தப் பரப்பளவில் பன்னிரண்டில் ஒரு பகுதி பாதுகாக்கப்பட்ட வனப்பகுதியாக அமைந்துள்ளது. துறையூா் வட்டத்தில் அமைந்துள்ள பச்சைமலை திருச்சிராப்பள்ளி மாவட்டத்தின் முக்கிய மலைப்பகுதியாக அறியப்படுகிறது. மணல்சாரியான செம்மண் வகையினை திருச்சிராப்பள்ளி மாவட்டத்தின் பெருவாரியான பகுதியில் காணலாம். மேலும், பிற பகுதிகளில் களிமண் வகையும் காணப்படுகிறது. பருவநிலை அடிப்படையில் தமிழகம் ஏழு மண்டலங்களாகப் பிரிக்கப்பட்டுள்ளது. திருச்சிராப்பள்ளி மாவட்டம் காவிரி டெல்டா மண்டலத்தின் கீழ் வகைப்படுத்தப்பட்டுள்ளது. திருச்சிராப்பள்ளி மாவட்டத்தில் தட்பவெப்பம் அதிகபட்சமாக 38 டிகிரி செல்சியஸ் மற்றும் குறைந்தபட்சமாக 24 டிகிரி செல்சியஸ் என்ற அளவில் நிலவி வருகிறது. மாவட்டத்தின் சராசரி ஆண்டு மழையளவு 818 மி.மீ. ஆகும். மாவட்டத்தில் பெறப்படும் மழையளவில் பெரும்பகுதி வடமேற்கு பருவ காலங்களில் பெறப்படுகிறது.
# திருச்சிராப்பள்ளி மாவட்டம்

## வேளாண்மை

### பயிர்கள்

இந்த மாவட்டத்தில் நெல், வாழை, சிறுதானியங்கள், பயறுவகைப் பயிர்கள், கரும்பு, பருத்தி, காய்கறி மற்றும் மலர்கள் பெருவாரியாக சாகுபடி செய்யப்படுகின்றன. திருச்சிராப்பள்ளி மாவட்டத்தில் சராசரியாக 60,600 ஹெக்டேர் பரப்பளவில் நெல், 44,700 ஹெக்டேர் பரப்பளவில் சிறுதானியங்கள், 22,200 ஹெக்டேர் பரப்பளவில் எண்ணெய்வித்துப் பயிர்கள், 19,000 ஹெக்டேர் பரப்பளவில் பருத்தி, 14,500 ஹெக்டேர் பரப்பளவில் பயறுவகைப் பயிர்கள், 9,167 ஹெக்டேர் பரப்பளவில் வாழை, 6,000 ஹெக்டேர் பரப்பளவில் மரவள்ளி, 3,410 ஹெக்டேர் பரப்பளவில் வெங்காயம், 2080 ஹெக்டேர் பரப்பளவில் மா, 1,995 ஹெக்டேர் பரப்பளவில் மிளகாய், 800 ஹெக்டேர் பரப்பளவில் பூக்கள் ஆகியவை சாகுபடி செய்யப்படுகின்றன.
# திருச்சிராப்பள்ளி மாவட்டம்

## முதன்மை தொழிலகங்கள்

- பாரத மிகுமின் நிறுவனம்
- கொதிகலன் உற்பத்தி தொழிற்சாலை
- சிமெண்டு தொழிற்சாலை
- உணவு பதப்படுத்தும் தொழிற்சாலை
# திருச்சிராப்பள்ளி மாவட்டம்

## சுற்றுலா

திருச்சியைச் சுற்றியுள்ள சுற்றுலா பகுதிகள் வருமாறு:-  
- முக்கொம்பு
- திருவரங்கம் அரங்கநாத சுவாமி கோயில்
- சமயபுரம் மாரியம்மன் கோயில்
- பொன்மலை
- வயலூர் முருகன் கோயில்
- மலைக்கோட்டை உச்சிப்பிள்ளையார் கோவில்
- கல்லணை
- விராலிமலை
- இலால்குடி சிவன் கோவில்
- திருப்பைஞ்ஞீலி சிவன் கோவில்
- புளியஞ்சோலை
- இராணி மங்கம்மாள் கொலு மண்டபம்
# திருச்சிராப்பள்ளி மாவட்டம்

## ஆடிப்பெருக்கு விழா

ஒவ்வோர் ஆண்டும் தமிழ் மாதமான ஆடி மாதம், 18 ஆம் திகதி அன்று, காவிரி நதிக் கரையோரம், குடும்பப் பெண்கள், சுமங்கலிப் பெண்கள், புதிதாகத் திருமணமான பெண்கள், திருமணமாகாத கன்னிப் பெண்கள், தங்கள் குடும்பங்களுடன் சென்று பூசைகள் செய்து, தங்களின் குடும்ப நலனுக்காக காவிரித்தாயை வணங்குவர். பூசைக்காக, மலர் மாலை, பச்சரிசி, ஊதுபத்தி, சாம்பிராணி, மஞ்சள், குங்குமம், தேங்காய், வெற்றிலை, பாக்கு, பழங்கள், வெல்லம், மஞ்சள் கயிறு, கற்பூரம், விபூதி, சந்தனம், நாணயங்கள், நறுமணப் பூக்கள், தேன், பச்சரிசி மாவு, பன்னீர், வாழை இலை போன்றவற்றைக் கொண்டு சென்று, காவிரித்தாய்க்குப் படைத்து பண்டிகையாகக் கொண்டாடுவது வழக்கம். நதிக்கரையில், சர்க்கரைப் பொங்கல் மற்றும் வெண்பொங்கல் தயார் செய்து படையல் செய்து இறையருள் பெற வேண்டுகின்றனர்.
# தமிழ் நாட்டார் கதைகளில் நகைச்சுவை

நாட்டார் அல்லது நாடோடிக் கதைகளில் நகைச்சுவை அம்சம் நிறைந்து காணப்படுகின்றது.
# தமிழ் நாட்டார் கதைகளில் நகைச்சுவை

## எடுத்துக்காட்டுகள்

### வடை எங்கே?

வடை உண்ண விரும்பிய கணவன் மனைவிக்கு அதற்கு தேவையான அனைத்து பொருட்களையும் வாங்கி வந்து, குறைந்தது முப்பது வடைகளை செய்ய வேண்டி வேலை சென்றான். வேலையில் இருந்து திரும்பிய கணவன் தட்டில் ஒரே ஒரு வடை மட்டும் இருப்பது கண்டு, கோபத்துடன் மிகுதி வடைகளுக்கு என்ன நடந்தது என்று கேட்டான். அந்த வடைகளை அவள் உண்டு விட்டதை மனைவி ஒத்துக்கொண்டாள். எப்படி அவள் அதைச் செய்யலாம் என்று கணவன் வினாவினான். அதற்கு அவள் மிகுதியிருந்த ஒரு வடையையும் எடுத்து தன் வாயுக்குள் போட்டு சாப்பிட்டு காட்டினாள்.
# தமிழ் நாட்டார் கதைகளில் நகைச்சுவை

## ஆதாரங்கள்

- Gabriella Eichinger Ferro-Luzzi. The polythetic network of Tamil folk stories. *Asian Folklore Studies* v56.n1 (April 1997): pp109(20).
# எட்வின் ஹபிள்

**எட்வின் பாவெல் ஹபிள்** எனும் முழுப்பெயர் கொண்ட **எட்வின் ஹபிள்** (*Edwin Hubble*, நவம்பர் 20, 1889 – செப்டெம்பர் 28, 1953) ஒரு புகழ் பெற்ற வானியலாளர் ஆவார். இவரது தந்தையார் மிசோரியில் உள்ள மாஷ்ஃபீல்ட் என்னுமிடத்தில் ஒரு காப்புறுதித் துறை அலுவலராக இருந்தார். 1898 ஆம் ஆண்டில் இவரது குடும்பம் இல்லினோய்சில் உள்ள வீட்டனுக்கு இடம் பெயர்ந்தது. எட்வின் ஹபிள் இளமைக் காலத்தில் சிறந்த விளையாட்டு வீரராகத் திகழ்ந்தார். அக்காலத்தில் இவர் கல்வித் திறமையிலும் பார்க்க விளையாட்டுத் திறமைக்காகவே பெயர் பெற்றிருந்தார்.  
இவர் சிக்காகோ பல்கலைக் கழகத்தில், கணிதம், வானியல் என்பவற்றைக் கற்று 1910 இல் இளநிலைப் பட்டம் பெற்றார். ஒக்ஸ்ஃபோட்டில் முதுநிலைப் பட்டம் பெற்றபின்னர் அமெரிக்காவுக்குத் திரும்பினார். ஆரம்பத்தில் இவர் இந்தியானாவின் நியூ அல்பனியில் உள்ள பாடசாலை ஒன்றில் ஆசிரியராகவும், கூடைப்பந்துப் பயிற்சியாளராகவும் பணிபுரிந்தார். அத்துடன் கெண்ட்டகியில் சட்டத் தொழிலும் செய்து வந்தார். முதலாம் உலகப் போரில் இராணுவ சேவையில் சேர்ந்த இவர் விரைவில் மேஜர் தரத்துக்கு உயர்ந்தார். இப்பணியின் பின்னர் வானியல் துறைக்குத் திரும்பிய இவர், சிக்காகோ பல்கலைக் கழகத்தின் யேர்க்ஸ் வானாய்வு நிலையத்தில் சேர்ந்தார். அங்கே 1917 ஆம் ஆண்டில், இவர் முனைவர் பட்டமும் பெற்றுக்கொண்டார். இவர் எழுதிய ஹபிள் விதி அண்டம் விரிந்துகொண்டே இருக்கின்றது என்று கூறுகிறது.  
நாசா மற்றும் ஐரோப்பிய விண்வெளி நிறுவனம் இணைந்து எட்வின் ஹபிள் நினைவாக ஹபிள் விண்வெளித் தொலைநோக்கியை ஏப்ரல் 24, 1990இல் அனுப்பியது.
# எட்வின் ஹபிள்

## மேலும் பார்க்க

- வானியல்
- விண்மீன் பேரடை
- ஜெரார்டு தெ வவுகவுலியூர்சு
- பெரு வெடிப்புக் கோட்பாடு
- பொதுச் சார்புக் கோட்பாடு
- ஹபிள் விதி
- ஆல்பர்ட் ஐன்ஸ்டைன்
- ஹபிள் விண்வெளித் தொலைநோக்கி
# கொங்குத் தமிழ்

**கொங்குத் தமிழ்** (*Kongu Tamil*) அல்லது **கோயம்புத்தூர் தமிழ்** என்பது கொங்கு நாட்டில் பேசப்படும் வட்டார வழக்கு மொழியாகும். இவ்வட்டார வழக்கு மொழி கோவை, நீலகிரி, திருப்பூர், ஈரோடு, கரூர், நாமக்கல், சேலம், தர்மபுரி, கிருஷ்ணகிரி, திண்டுக்கல்–(மேற்கு பகுதியான பழநி உட்பட அதை சுற்றியுள்ள சில பகுதிகள்) ஆகிய மாவட்டங்களில் வசிக்கும் மக்களால் பேசப்படுகிறது. இவ்வழக்கு இதற்கு முன்பு ”காங்கி” என்ற பெயராலும் அழைக்கப்பட்டது.
# கொங்குத் தமிழ்

## சொற்பிறப்பியல்

*கொங்கு* என்ற சொல்லுக்குத் கங்க என்பது பொருள். எனவே கங்கர் பேசும் மொழியாதலால், காங்கி எனப்பெயர்பெற்றது என சொல்லப்படுகிறது. இம்மொழிக்கு சுயமரியாதை இயக்கம் தோன்றிய பின் **கொங்குத் தமிழ்** என்று பெயர் மாற்றப்பட்டது. மேலும் இவர்கள் வாழ்ந்த இடத்தை கொங்கு நாடு எனவும் அழைத்தனர்.
# கொங்குத் தமிழ்

## சிறப்புகள்

தமிழ் மொழி தன் சிறப்பாக கொண்டிருக்கும் எழுத்தைவிட கூடுதலான எழுத்துகளை இயல்பாகவே பயன்படுத்தும் மொழி இது.  
தமிழின் சிறப்பு 'ழ' என்பது போல் கொங்குத் தமிழின் சிறப்பு 'ற' மற்றும் 'ங்' என்பனவாகும். தொல்காப்பிய இலக்கண விதிப்படி தமிழின் இனமிகல் விதிப் புணர்ச்சி அதிகம் பயன்படுத்தப்படும் மொழியாக கொங்குத் தமிழ் இருக்கிறது.
# கொங்குத் தமிழ்

## சிறப்புகள்

### தனிப்பட்ட அம்சங்கள்

மாரி என்ற முன்னொட்டு பொதுவாக கொங்கு தமிழில் பயன்படுத்தப்படுகிறது. உதாரணம்: தம்பிமார், அண்ணன்மார், கன்னிமார், நாயக்கர்மார், கொழுந்தியராமார்.
# கொங்குத் தமிழ்

## மற்ற பேச்சுவழக்குகளுடன் தொடர்பு

யாழ்ப்பாண பேச்சுத்தமிழுக்கும் கொங்கு தமிழுக்கும் பல ஒற்றுமைகள் உண்டு. காங்கேசன் என்ற கூழங்கை<nowiki/>யனின் கங்க வம்சத்தார் கொங்கிலிருந்து ஆளும் வர்க்கமாக யாழ்ப்பாண சோழர் காலத்தில் குடா நாட்டுக்கு வந்ததாக *மட்டக்களப்பு மான்மியம்* மற்றும் *கோணேசர் கல்வெட்டு* ஆகிய நூல்கள் கூறுகின்றன. மேலும் வன்னிமைகளில் ஒன்றும் கொங்கில் பால வேளாளரில் கொற்றந்தை வன்னிமை என்கிறது. இதனால் மொழி ஒற்றுமை உள்ளதாக ஆய்வாளர்கள் சிவபிரகாஷ், பொன் தீபங்கர் ஆகியோர் கூறுகின்றனர்.
# கொங்குத் தமிழ்

## பேச்சு வழக்கு சிதைதல்

கொங்கு வட்டார பேச்சுவழக்கின் தூய வடிவம், வார்த்தை பயன்பாடுகள் கொங்கு மண்டலத்தின் பெரும்பான்மை மக்களான கொங்கு வெள்ளாளர் கவுண்டர் சமூகத்தால் மற்றும் 3-4 நூற்றாண்டுகளுக்கு மேலாக இந்த பகுதியில் வாழ்ந்த பூர்விக மக்களால் பேசப்படும் பேச்சுவழக்கு ஆகும். இது கொங்கு மண்டலம் முழுவதும் பொதுவானது ஆனால் சிறிய பிராந்திய மாறுபாடு கொண்டது. பொள்ளாச்சி மற்றும் உடுமலைப்பேட்டை பகுதியில் குறிப்பிடத்தக்க மலையாளிகள் மற்றும் செட்டியார் இருப்பதால், வட்டார பேச்சு வார்த்தைகள் மாற்றப்பட்டுள்ளன. மேட்டுப்பாளையம் பகுதியில், படுகர் சமூகத்தின் குறிப்பிடத்தக்க மக்கள்தொகை காரணமாக, பிராந்திய பேச்சுவழக்கு முழு உச்சரிப்பில் இல்லை. காரமடை, சத்தியமங்கலம், ஈரோடு, சேலம் மற்றும் தர்மபுரி பகுதிகளில் குறிப்பிடத்தக்க கன்னடம் பேசுபவர்கள் இருப்பதால், பேச்சுவழக்கு சற்று மாறுபடுகிறது. கோயம்புத்தூர், ஈரோடு, திருப்பூர், சேலம் மற்றும் கரூர் போன்ற தொழில் நகரங்களில், தமிழகத்தின் தென் மாவட்டங்கள் மற்றும் பிற பகுதிகளில் இருந்து ஏராளமான தொழிலாளர்கள் வருவதால், பேச்சுவழக்குகள் கணிசமாக மாறிவிட்டன. விவசாயத்தை அடிப்படையாகக் கொண்ட கிராமங்களில் வசிக்கும் மக்கள் மட்டுமே சுத்தமான பேச்சுவழக்கில் சரியான தொனி மற்றும் சொற்களஞ்சியத்துடன் கொங்கு தமிழில் பேசுகிறார்கள்.
# கொங்குத் தமிழ்

## வினைச்சொல் மற்றும் பிரதிபெயர் பயன்பாடு

கொங்கு தமிழ் பேசுபவர்கள் வித்தியாசமான பிரதிபெயர் மற்றும் வினைச்சொல்லைப் பயன்படுத்துகிறார்கள். இங்கே சில உதாரணங்கள்.
**பொது தமிழ் - கொங்கு தமிழ்**  
| like him | அவனை போல | அவனாட்ட |  |
| --- | --- | --- | --- |
| with him | அவனுடன் | அவனோட |  |
| will be enough | போதுமா | தாட்டுமா |  |
| here | இங்கே | இக்கட்ட / இந்தாண்ட |  |
| If not | ஆகாவிட்டால் | ஆகாட்டி |  |
| If not come | வரவில்லை என்றால் | வரலீன |  |
| once | ஒருமுறை | ஒருக்கா |  |
| once again | மீண்டும் ஒருமுறை | மருக்கா |  |
| that's what | என்ன என்று | என்னனு |  |
| throw away | தூக்கி எறி / வெளிய எறி | அக்கட்ட வீசு |  |
| huge | மிகப்பெரிய | இத்தாச்சோடு |  |
| how large | எவ்வளவு பெரியது | எத்தாச்சோடு |  |
| always/altime | எல்லா நேரமும் | எந்நேரமும், அன்னாடும் |  |
| How much tree | எத்தனை மரம் | எத்தனீ/ எத்தீனி மரம் |  |
| If didn't come | வரவில்லை என்றால்/வரலீன | வராட்டி |  |
| or not | இல்லனா | இல்லாட்டி |  |
| preparing Tea | டீ போடுறேன் | டீ வெக்கறேன் |  |
| at what time, you will come | எந்த நேரத்தில் வருவீர்கள் | எந்நேர வருவீங்க |  |
| fix the clip | கிளிப் மாட்டு | கிளிப் குத்து |  |
| Kneading the dough | மாவு அரைப்பது | மாவு ஆட்டுவது |  |
| coffe spilled | காபி சிந்தீரிச்சு | காபி கொட்டிருச்சு |  |
| run an errand | - | ஒரு எட்டு ஓடிட்டு ஒடியா |  |
| this time you itself go | இந்த முறை/தடவை நீயே போ | இந்த நட நீயே போ |  |
| Brush the teeth | பல் துலக்கு | பல் தேயு |  |
| Light the lamp | விளக்கு ஏற்று | விளக்கு போடு |  |
| Prepare food | சாப்பாடு செய் | சாப்பாடு ஆக்கு |  |
| Don't ever come here | இங்கு எப்போதும் வராதே | இங்க கீது வந்துராத |  |
| There | அங்கு | அவத்தால |  |
| Nearby, North South East west | அருகில், வடக்கு தெற்கு கிழக்கு மேற்கு | பக்கத்தால, வடக்கால தெற்க்கால கிழக்கால மேற்க்கால |  |
| By whom, by whom, by him | யாரால, எவரால, அவரால | யாருனால, எவுருனால, அவர்னால | } |
# கொங்குத் தமிழ்

## உறவு முறை சொற்கள்

**கொங்கு தமிழில் உறவு முறை சொற்கள்**  
| அப்புச்சி | தாய்வழி தாத்தா |  |
| --- | --- | --- |
| அப்பாரு | தந்தை வழி தாத்தா |  |
| அம்முச்சி, அம்மாச்சி, அம்மாயி, அம்மாத்தா | தாய்வழி ஆத்தா (பாட்டி) |  |
| ஆத்தா, அப்பத்தா, ஆயா- தந்தைவழி | தந்தைவழி ஆத்தா (பாட்டி) |  |
| கொழுந்தனார் | கணவரின் தம்பி |  |
| கொழுந்தியாள் | கணவனின் தங்கை, மனைவியின் தங்கை, நாத்தனார் |  |
| நங்கை, நங்கையாள் | அண்ணி (அண்ணணின் மனைவி/ மனைவியின் அக்கா), நாத்தனார் |  |
| மச்சான் | அக்காவின் கணவர், மைத்துனன் |  |
| மச்சாண்டார் | கணவனின் அண்ணன் |  |
| ஐயன் (பொது) | பெரியவர் (பொது) |  |
| அம்மணி, அம்முணி, அம்மிணி (பொது) | பெண்ணைக் குறிக்கும் |  |
| கன்னு, கன்னுக்குட்டி, தங்கம்/தங்கோ, மயிலு, எம்மயிலு, சாமி, குஞ்சு, ராசா, தங்க மயிலு, தங்கக்குட்டி, எஞ்சாமி, என்ராசா, எங்கண்ணு, சாமி செல்லம், செல்லத்தங்கம், செல்லமயிலு, ராசாத்தி | கொங்கு தமிழில் குழந்தைகளை கொஞ்சப்படுத்த பயன்படுத்தப்படும் வார்த்தைகள் | } |
# கொங்குத் தமிழ்

## சிறு பொழுதுகள்

**சிறு பொழுதுகள்**  
| கோழிகூப்பட | அதிகாலை, வைகறை |  |
| --- | --- | --- |
| காத்தால/விடியால | காலை |  |
| மத்தியானம் | நண்பகல் |  |
| வெய்ய தாள | எற்பாடு |  |
| பொழுதோடா | மாலை |  |
| அந்தி | இரவு |  |
| சாமம் | யாமம் | } |
# கொங்குத் தமிழ்

## சிறு பொழுதுகள்

### திசைகள்

**கொங்கு தமிழில் திசை-சொற்களின் பயன்பாடு**  
| *வடக்கு* | வடக்கு | வடவரம் | வடக்கால | வடகோடு |  |
| --- | --- | --- | --- | --- | --- |
| *கிழக்கு* | கெழக்கு | கெழவரம் | கெழக்கால | கெழகோடு |  |
| *மேற்கு* | மேக்கு | மேவரம் | மேக்கால | மேகோடு |  |
| *தெற்கு* | தெக்கு | தெம்பரம் | தெக்கால | தெகோடு | } |
# கொங்குத் தமிழ்

## கொங்குப் பகுதியில் புழங்கும் சில சொற்கள்

(அகரவரிசையில்)
# கொங்குத் தமிழ்

## கொங்குப் பகுதியில் புழங்கும் சில சொற்கள்

### அ

- அக்கட்ட, அக்கட்டு, அக்கட்டாலே (அக் கிடை)- அந்த இடம், அந்த இடத்திலே. (*நீ அக்கட்டாலே போய் உட்காரு*, move aside)
- அக்கப்போர் - சண்டை/தொந்தரவு
- அகராதி - எல்லாம் தெரிந்தார்போல நடத்தல்
- அந்திக்கு - இரவுக்கு
- அங்கராக்கு/அங்கராப்பு- சட்டை
- அட்டாரி, அட்டாலி - பரண்
- அப்பச்சி, அப்புச்சி - தாய்வழித் தாத்தா
- அப்பத்தாள்/அப்பத்தாயாள்/அப்பாயி- தந்தைவழித் பாட்டி (*அப்பாவின் ஆத்தாள்*)
- அப்பாறு - அப்பாவின் அப்பா
- அப்பாயி - அப்பாவி
- அம்மிணி - பெண்ணைக் குறிக்கும்
- அமுச்சி - அம்மாயி - அம்மத்தாள் - அம்மாவின் அம்மா
- -அட்ல, -அல்லெ (அவ்விடத்தில்) (காசரகோடு பாஷையிலும் (கேரளத்தின் காசரகோடு மாவட்டத்தில் பேசப்படும் மலையாளம்) - இடம் (உ.தா. அந்த அல்லெ உக்காரு - அந்த இடத்தில் உட்கார்)
- அஸ்கா(வ்) - வெஞ்சர்க்கரை
- அவுதி - அவசரம்
- அரசாணிக்காய் - பரங்கிக்காய்
- குச்சுக்கோ - உக்காருங்க (கோவை நாயுடுமார் பகுதிகளில் வயதான பெரியவர்கள் பேசும் வழக்குச் சொல்)
- அத்துவாணம் (அத்வானம்) - நிலையற்றது
- அன்னன்/அணன் (கிழக்கு) - அப்பா (அன்னே நின்னையல்லால் - தேவார வழக்கு)
- அண்ணாந்து - மேலே பார்த்து
- அவத்த/அவடத்த/அவத்தகால/அவடத்தகால - (அவ்விடத்தில்) (அவத்த பாரு, அவத்தகால பாம்பு இருக்குது)
# கொங்குத் தமிழ்

## கொங்குப் பகுதியில் புழங்கும் சில சொற்கள்

### ஆ

- ஆசாரி - மரவேலைசெய்வோர்
- ஆசாரம் - வீட்டினுள் உள்ள முற்பகுதி
- ஆகாவளி - ஒதவாக்கரை - ஒன்றுக்கும் உதவாதவன்
- ஆட்டம்/ஆட்ட - போல என்று பொருள்படும் ஒரு சொல்(be like): (*அக்காளாட்டம்/ட்ட சும்மா இரு - அக்காளைப் போல் சும்மா இரு*)
- ஆத்தா, ஆயா, ஆயி (அப்பாயி) - பழைய காலத்தில் அம்மா, தற்போது அப்பாவின் அம்மா
- ஆம்பாடு - காலும் இடுப்பும் சேரும் மடிப்பான இடம் (*ஆம்பாட்டிலே தேய்த்துக் குளி*)
- ஆரு - யார்
- ஆன - ஆனை - யானை
- ஆட்டாங்கல் - ஆட்டு உரல்
# கொங்குத் தமிழ்

## கொங்குப் பகுதியில் புழங்கும் சில சொற்கள்

### இ

- இக்கிட்டு - இடர்பாடு
- இத்தாச்சோடு-மிகப்பெரிய
- இட்டேறி / இட்டாறி - தடம் (வயல்களினிடையே செல்லும் வரப்புப்பாதை, வண்டிப்பாதை)
- இண்டம் பிடித்தவன் - கஞ்சன்
- இவத்த/இவடத்த/இவத்தகால (இவ்விடத்தில்) - இந்த இடத்தில்
# கொங்குத் தமிழ்

## கொங்குப் பகுதியில் புழங்கும் சில சொற்கள்

### ஈ

- ஈக்கமாறு(சீமாறு) - ஈர்க்க மாறு (விளக்குமாறு)
- ஈருளி - பேன், ஈர் முதலியவற்றை நீக்கப் பயன்படும் கருவி
# கொங்குத் தமிழ்

## கொங்குப் பகுதியில் புழங்கும் சில சொற்கள்

### உ

- உண்டி - (மாதிரி) = ஹுண்டியல் -> ஹுண்டி -> உண்டி = Making hole? - தர்பூசணியில் உண்டிபோட்டுக்கொடு; எப்படி இருக்கிறதென்று பார்க்கலாம்
- உக்காரு - உட்கார்
- உப்புசம், உக்கரம் - புழுக்கம்
- உறம்பிர - உறைம்பிரை - ஒறமொறை- சொந்தக்காரர்கள் - விருந்தாளி (உறவின்முறை). உறன் பரை = உறம்பரை
- உன்ற/உன்ட/உம்பட - உன்றன்/உன்னுடைய
# கொங்குத் தமிழ்

## கொங்குப் பகுதியில் புழங்கும் சில சொற்கள்

### ஊ

- ஊக்காலி (?ஊர்க்காலி) - பெரியவர்கள் சொல் மதியாமல் தான்தோன்றித்தனமாக சுற்றுபவர்களை ஊக்காலி என்பர். (ரவுடி)
- ஊளமூக்கு (ஈழைமூக்கு) - சளி நிரம்பிய மூக்கு
- ஊட்டுக்காரி - வீட்டுக்காரி - மனைவி - மனையாள்
- ஊறுபட்ட - ஏகப்பட்ட (எ.க:சோத்துல ஊறுபட்ட உப்பு . உறு - மிகை. )
- உண்டுனா - அதிகமாக (எ.க: உண்டுனா திங்காத - அதிகமாக உண்ணாதே)
# கொங்குத் தமிழ்

## கொங்குப் பகுதியில் புழங்கும் சில சொற்கள்

### எ

- எச்சு - அதிகம்(கன்னட பிரயோகத்தில், எச்சு - அதிகம்)
- எகத்தாளம் - நக்கல், பரிகாசம், திமிர்
- எழுதிங்கள் - கொங்கு பெண் மக்களுக்கு செய்யப்பெறும் சடங்கு
- எரவாரம் - கூரையின் கீழ் பகுதி (தாள்வாரம்)
- என்ற/என்ட/எம்பட - என்றன்/என்னுடைய (mine)
- எத்தாச்சோடு - எவ்வளவு பெரியது
- எந்தநேர் - எவ்விடம்/எந்தப்பக்கம் (where)
- எடைப்பால் சோறு - இடைப்பகல் உணவு
- எச்சிப் பணிக்கம் - எச்சில் துப்பும் கலம்
# கொங்குத் தமிழ்

## கொங்குப் பகுதியில் புழங்கும் சில சொற்கள்

### ஏ

- ஏகமாக - மிகுதியாக, பரவலாக
- ஏதாச்சும் - ஏதாவதும்
- ஏகதேசம் - ஏறக்குறைய
- ஏனம் - பாத்திரம்
- ஏத்தவாரி - கிணற்றில் ஏற்றம் பூட்டி நீர் இறைத்த பகுதி
# கொங்குத் தமிழ்

## கொங்குப் பகுதியில் புழங்கும் சில சொற்கள்

### ஐ

- ஐயன்/அய்யன்- பெரியவர் அல்லது அப்பா/தந்தையின் தந்தை
# கொங்குத் தமிழ்

## கொங்குப் பகுதியில் புழங்கும் சில சொற்கள்

### ஒ

- ஒட்டுக்கா - ஒரேயடியாக, இணைந்து (ரெண்டு பேரும் ஒட்டுக்காகப் போயிட்டு வாங்க - இருவரும் இணைந்து சென்று வாருங்கள்)(மலையாள பிரயோகத்தில், ஒட்டாகே - ஆக கூடி, -உம்)
- ஒடக்கா(ய்) - ஓணான்
- ஒப்புட்டு - போளி
- ஒணத்தி (உணர்ச்சி) - சுவையாக/உஷாராக
- ஒளப்பிரி - உளறு "இவன் என்ன இப்படி ஒளப்பிரிக்கிறான்"
- ஒருசந்தி - ஒரு வேளை மட்டும் உண்டு விரதம் இருத்தல்
- ஒலக்கை/ரக்க - உலக்கை (உரலில் குத்தப் பயன்படும் கருவி)
- ஒன்ற/உன்ட/உம்பட - உன்னுடைய
- ஒருவாடு - மிக அதிகமாக(பொள்ளாச்சி பகுதியில் புழங்கும் மலையாளச்சொல்)
- ஒருக்கா(ல்)- ஒரு முறை
- ஒரம்பர (உறவின்முறை)- விருந்தினர்
# கொங்குத் தமிழ்

## கொங்குப் பகுதியில் புழங்கும் சில சொற்கள்

### ஓ

- ஓரியாட்டம் - சண்டை: அவிய பங்காளிகளுக்குள்ள எப்பவுமே ஓரியாட்டம்தான். (ஓரி - ஒற்றை)
# கொங்குத் தமிழ்

## கொங்குப் பகுதியில் புழங்கும் சில சொற்கள்

### க

- கட்டுத்தரை - மாட்டுத் தொழுவம்
- கட்டுசோத்து விருந்து - கட்டுச்சாத விருந்து, வளைகாப்பு
- கடைகால், கடக்கால் - அடித்தளம்
- கடகோடு - கடைசி (அந்த கோட்டிலே பாரு - அந்த கடைசியிலே பாரு)
- கடையாணி - அச்சாணி
- கரடு - சிறு குன்று
- கல்யாணம் (கண்ணாலம்) - திருமணம்
- காணியாச்சி (காணியாட்சி) - குலதெய்வம் (பெண்)
- காராட்டு காலம் - இனப்பெருக்க காலம் (காராட்டு காலத்தில் திரியும் பூனை ஒரு மாதிரி மதத்துடன் இருப்பதால் அதற்கு காராட்டுப் பூனை என்று பெயர்)
- கினாவு, கெனாவு - கனவு
- குக்கு (கோவை நாயுடுமார் பகுதிகளில்) - உட்கார்
- குச்சிகிழங்கு - மரவள்ளிகிழங்கு
- கூம்பு - கார்த்திகை தீபம் (கூம்பு அவிகிறதுக்குள்ளே அந்தக் காரியத்தைப் பண்ணிரு)
- கூதல்/கூதர் - குளிர், கூதகாலம்- குளிர்காலம் (மலையாள பிரயோகத்தில்)
- கூறுகெட்டவன் - அறிவு கெட்டவன்
- கொரவளை \ தொண்டை - குரல்வளை
- கொடாப்பு - கோழிகளை அடைத்து வைக்கப் பயன்படும் பெரிய கூடை (தென் மாவட்டங்களில் பஞ்சாரம் என்று சொல்லப்படும்)
- கொழு/கொலவு - இரும்பாலான ஏர்முனை
- கொழுந்தனார் - கணவரின் தம்பி
- கொழுந்தியாள் - கணவனின் தங்கை, மனைவியின் தங்கை
- கொட்டமுத்து - ஆமணக்கு
- கோடு - "அந்தக் கோட்டிலே உட்கார்", பழைமைச்சான்று: "கோடுயர் அடுப்பு" "பக்கம் உயர்ந்த அடுப்பு" (புறநானூறு 164)
- கோசு - சிறிய சண்டை
- கோடி - நீரில் நனையாத துணி/பதுத்துணி
- கொங்காடை- மழைக்கு பாதுகாக்கும் ஆடை-சணல் சாக்கில் செய்தது
- கூச்சம் - மரத்தூண்
- கள்ளக்காய் - நிலக்கடலை
- கரிஞ்சிக்குட்டிக் கீரை - மணத்தக்காளிக் கீரை
- கவைக்கோல் / கவ்வக்கோல் -
முனையில் இரண்டாக பிரிக்கப்பட்ட குச்சி
- கம்பத்தாட்டம் - கோவில் திருவிழாவில் ஆடும் ஆட்டம்
# கொங்குத் தமிழ்

## கொங்குப் பகுதியில் புழங்கும் சில சொற்கள்

### ச

- சடவு - பிரச்சினம், பிரச்சனை செய்ய, தொந்தரவு, வெறுப்பு (அவனுட சடவு எடுக்கமுடியல - அவன் தொந்தரவு தாங்கமுடியல) (மலையாள பிரயோகத்தில், சடவு, சடைக - மனந்தளர்க, தடைபடுத்துக)
- சாடை பேசுகிறான் - குறிப்பாகத் (மறைமுகமாகத்) தாக்கிப் பேசுகிறான்
- சாங்கியம் - சடங்கு
- சாயங்காலம் - மாலை
- சல்லை- சல்ல - இடர், (அ) மூங்கில் சல்லை
- சிறு(லு)வாடு - சிறு சேமிப்பு
- சீக்கு - நோய் (மலையாள பிரயோகத்தில், சீக்கு, சீத்தை - அழுக்கு, அசுத்தம்)
- சீக்கடி - கொசுக்கடி
- சொள்ளை - கொசு
- சீரழி - நிலைகுலைதல் (அங்கிங்கே அலைந்து சீரழியவேண்டாம்)
- சீறாட்டு - கோபம்/பிடிவாதம். (*கட்டிக் கொடுத்து மூன்றுமாசம் கூட ஆகலை. அதுக்குள்ளே பிள்ளை சீறாடிட்டு வந்துவிட்டது*) (மலையாள பிரயோகத்தில், சீறுக-கோபிக்க)
- சீவகட்டை - சீவல்கட்டை- துடைப்பம்
- சீவக்காய் - சியக்காய்
- சுல்லான் (சுள்ளான்?) - கொசு
- செகுனி, செவுனி - தாடை/கன்னம்
- செம்புலிகுட்டி - செம்மறியாட்டுக்குட்டி
- சோங்கு - சோலைபோலும் மரஞ்செடித்தொகுதி
- சேந்துதல் - தண்ணீர் இறைப்பது (கிணற்றிலே இருந்து தண்ணீர் சேந்தி வா = தண்ணீர் இறைத்துக்கொண்டு வா)
- சோமவாரம் - திங்கட்கிழமை (வடசொல்: ஸோமவாஸரம்)
- சோறு - அன்னம்
- சீப்பம்பால் - சீம்பால்
- சாளை - வீடு (காட்டுச்சாளை - தோட்டத்து வீடு)
- சயனம் - சகுனம்
- சோட்டாளி - நண்பன் (உன்ற சோட்டாளி எங்க)
# கொங்குத் தமிழ்

## கொங்குப் பகுதியில் புழங்கும் சில சொற்கள்

### த

- தண்ணி வார்க்க, தண்ணி ஊத்திக்க - குளிக்க
- தவளை/ பொங்கத்தவளை - பித்தளையாலான பொங்கல் பானை
- தவக்கா - தவளை(உயிரினம்) (frog)
- தாரை - தடம் (கால்தாரை-காலடி தடம்)
- தொண்டுபட்டி - மாடு/ஆடு அடைக்கும் இடம், தொழுவம் (ஆட்டைத் தொண்டுபட்டியிலே அடை)
- துழாவு - தேடு
- திரட்டி (திரட்டு) - பெண்ணின் முதிர்ச்சி விழா, பூப்பு நன்னீராட்டு விழா
- தும்பி - பூச்சி (உதாகரித்து), தட்டாந்தும்பி
- தொறப்பு - பூட்டு, தொறப்பு கை - திறவுகோல்
- தாவாரம் - தாழ்வாரம்
- தடுக்கு - தென்னை ஓலைப் பாய்
- தெரக்கு - மும்முரம் (தெரக்கா வேலை செய்யுறாங்க)
# கொங்குத் தமிழ்

## கொங்குப் பகுதியில் புழங்கும் சில சொற்கள்

### ந

- நங்கை, நங்கையாள் - அண்ணி (அண்ணணின் மனைவி/ மனைவியின் அக்காள்)
- நலுங்கு - பயத்தால் உடல் நலம் குன்றிய (குழந்தைகள் உடல் நலம் குன்றி இருந்தால் மட்டுமே நலுங்கு என்ற சொல்லை புழங்குவார்கள், பெரியவர்களுக்கு இச்சொல்லைச் சொல்ல மாட்டார்கள் - அவர்கள் குழந்தை நலுங்கிவிட்டதாம்)
- நசியம் - மாடுகள் சினையாகும் பருவம்
- நச்சு - வாசாலம், பேசிக்கொண்டே இருப்பது/தொந்தரவு
- நத்துவாய் - உணவு பிரியர்
- நியாயம் (நாயம்) - பேச்சு (அவன் பேச்சு யாருக்கு வேணும் - அவன் நியாயம் யாருக்கு வேணும், அங்கே என்னடா பேச்சு - அங்கே என்னடா நாயம் )
- நீசத்தண்ணி - பழையசோற்றுத்தண்ணீர்
- நெனவு - நினைவு
- நோவு/நோக்காடு - நோய், வலி: அவனுக்கென்ன நோக்காடோ தெரீல. இன்னைக்கு வரல).
- நோம்பி (நோன்பு) - திருவிழா
- நமஸ்காரம் - மேல்கொங்கு பெரியவர்கள் (வடசொல்)
# கொங்குத் தமிழ்

## கொங்குப் பகுதியில் புழங்கும் சில சொற்கள்

### ப

- பகவதியாயி நோன்பு (பவுதியாயி நோம்பி) - பகவதி அம்மன் திருவிழா
- படு - குளம்போன்ற ஆழமில்லாத நீர்நிலை
- படி, பறை, சம்பா, ஆலாக்கு - அரிசியளப்பு அளவைகள்
- பழமை - பேச்சு (அங்கே என்ன பேச்சு - அங்கே என்ன பழமை)
- பன்னாடி - கணவன்,
- பாலி - குளத்தை விடச் சிறிய நீர்நிலை.
- பாச்சை, பாற்றை- கரப்பான் பூச்சி (மலையாள பிரயோகத்தில், பாற்ற - கரப்பான்)
- பிரி - பெருகு, கொழு ("பெண்கள் மாசமாக இருக்கும்பொழுது வயிறு பிரியும்")
- புண்ணியர்ச்சனை- (< வடமொழி: புண்யாகவசனம்) புதுமனை புகுவிழா
- புளுதண்ணி - நீர் ஊற்றி வைத்த பழைய சோறு
- புள்ள - (இளம்) பெண்
- பிள்ளார்/புள்ளாரு - பிள்ளையார் - புடுச்சு வெச்சா புள்ளாரு (பிடித்து வைத்தால் பிள்ளையார்)
- பெருக்கான் - பெருச்சாளி
- பொக்கென்று - வருத்தமாக (மிட்டாய் தரேனென்று சொல்லிட்டுத் தராமல் இருந்தால் குழந்தை பொக்கென்று போயிடும்)
- பொட்டாட்டம் - அமைதியாக
- பொடக்காலி - புழக்கடை
- பொடனி, பொடனை - (புடனி, பிடனி, பிடரி) பின்கழுத்து
- பொறந்தவன் - உடன் பிறந்த சகோதரர் (தம்பி)
- பொறந்தவள் - உடன் பிறந்த சகோதரி (தங்கை)
- பொழுதோட - பொழுது சாயும் முன்
- பட்டி நோம்பி - மாட்டுப்பொங்கல்
- படி -1 லிட்டர்
- புறத்தாண்டை/பொறவுக்கு/பொறகால - பின்னால்
# கொங்குத் தமிழ்

## கொங்குப் பகுதியில் புழங்கும் சில சொற்கள்

### ம

- மச்சான் - அக்காவின் கணவர்
- மச்சாண்டார் - கணவனின் அண்ணன்
- மசுரு - மயிர்
- முதலாளி - பண்ணைக்கு சொந்தக்காரன்
- முட்டுவழி - முதலீடு
- மெய்யாலும் − மெஞ்ஞாலும் புழப்பு - தொடர்வேலை
- மலங்காடு - மலைக்காடு
- மசை - மந்தமான
- மச நாய் - வெறி நாய்
- மசக்கிருக்கன் - முட்டாள் பைத்தியக்காரன்
- மசையன் - விவரமற்றவன்
- மழைக்காயிதம் - பாலிதீன் காகிதம்
- மளார் - விரைவாக, சீக்கிரம் (மளார் என்று தனியாக சொல்லமாட்டார்கள். மளாரென்று வா\போ, மளாரென்று வேலையை முடி என்று அடுத்த சொல்லோடு இணைந்து தான் இச்சொல் வரும்)
- முக்கு - வளைவு,
- முச்சூடும் - முழுவதும்,
- மேட்டுக்காடு - வானம் பார்த்த பூமி
- மாத்து - விஷேச வீட்டில் உட்கார விரிக்கும் சேலை
- மொண்ணை - மழுங்கிய (மொண்ணைக்கத்தி)
- மக்கிரி - பெரிய கூடை (6கூடை-1மக்கிரி)
- மறுக்கா - மறுமுறை, இன்னொரு முறை
- மஞ்சி - நார் (தேங்காய் மஞ்சி - தேங்காய் நார்)
- மம்முட்டி - மண்வெட்டி
# கொங்குத் தமிழ்

## கொங்குப் பகுதியில் புழங்கும் சில சொற்கள்

### வ

- வளவு - ஒரு சுற்றத்தாரின் வாழ்விடம்
- வட்டல் (வட்டில்) - தட்டு
- வவுறு - வயிறு
- வாக்கு - கோவிலில் கேட்கப்படும் ஒரு வகை சந்தேகங்கள்
- விஷண்ணம்/வெசணம் - நோவுகை/மனக்கஷ்டம் (சம்ஸ்கிருதம்- மனஸ்தாபம்)
- விசுக்குன்னு - திடீரென்று
- வெகு - அதிக
- வெள்ளாங்காய் - வெங்காயம்
- வெசயா (விசையாக)- விரைவாக
- வெள்ளாங்காய்/வெள்ளவெங்காயம் - பூண்டு
- வெள்ளாமை (வேளாண்மை) - உழவு, விவசாயம்
- வெலாவு - ஏர் வரிசை
- வெசாலம், வெசாழக்கிழமை - வியாழக்கிழமை
- வேகு வேகுனு, வெக்கு வெக்குனு- அவசரஅவசரமாய்
- வேச காலம் - வெயில் காலம்
- வள்ளம் - 4 படி (லிட்டர்) மரக்கால்
- வாது - கிளை (அணில் வாது விட்டு வாது தாவியது)
- விடியால - காலை
# கொங்குத் தமிழ்

## கொங்குப் பகுதியில் புழங்கும் சில சொற்கள்

### ர

- ரக்கிரி- பொரியலாகச் செய்யாது கடையப்படும் கீரை வகைகள்(எ-டு: பண்ண ரக்கிரி, தொய்ய ரக்கிரி, புளுமிச்ச ரக்கிரி)
# கொங்குத் தமிழ்

## கொங்குப் பகுதியில் புழங்கும் சில சொற்கள்

### து

- துளிவேள (துளிவேளை) - குறைவாக
# கொங்குத் தமிழ்

## கொங்குப் பகுதியில் புழங்கும் சில சொற்கள்

### தெ

- தெலுவு (தெளிவு) - பனை மற்றும் தென்னை மரத்தில் இருந்து கிடைக்கும் பதனீர் (போதை அற்றது)
# கொங்கு தமிழ்

1. வழிமாற்று கொங்குத் தமிழ்
”காங்கி” என்ற பெயராலும் வழங்கப்பட்டது.கொங்கு என்ற சொல்லுக்குத் கங்க என்பது பொருள். எனவே கங்கர் பேசும் மொழியாதலால் காங்கி எனப்பெயர்பெற்றது என சொல்லப்படுகிறது. இம்மொழிக்கு சுயமரியாதை இயக்கம் தோன்றிய பின் கொங்குத் தமிழ் என்று பெயர் மாற்றப்பட்டது.`மேலும் இவர்கள் வாழ்ந்த இடத்தை கொங்கு நாடு எனவும் அழைத்தனர். தமிழின் சிறப்பு 'ழ' என்பது போல் கொங்குத் தமிழின் சிறப்பு 'ற' மற்றும் 'ங்' என்பனவாகும். என்னுடைய, உன்னுடைய என்பதை என்ற, உன்ற என்றும், என்னடா என்பதை என்றா என்பார்கள். சாப்பிட்டுவிட்டு, குளித்துவிட்டு என்பனவற்றை சாப்டுபோட்டு, "தண்ணிவார்த்துகுட்டு”, 'தண்ணிஊத்திக்கிட்டு' என்று கூறுவார்கள். மரியாதை கொடுத்துப் பேசும் தமிழ் கொங்குத் தமிழ். ஏனுங்கோ, சொல்லுங்கோ, வாங்கோ, போங்கோ என்று எதிலும் 'ங்கோ' போட்டு மரியாதையாகப் பேசுவார்கள். பெரியவர்களிடம் பேசும் போது 'ங்கோ' என்பதற்கு பதில் 'ங்' போட்டும் பேசுவார்கள். சொல்லுங், வாங், போங், சரிங், இல்லீங் என்று 'கோ' வை சொல்லாமல் முழுங்கி விடுவார்கள்.  
கொங்குப் பகுதியில் புழங்கும் சில சொற்கள்
(அகரவரிசையில்)  
அ  
அக்கட்ட, அக்கட்டு. அக்கட்டாலே - அந்த இடம், அந்த இடத்திலே. (நீ அக்கட்டாலே போய் உட்காரு)
அக்கப்போர்- சண்டை
அகராதி- எல்லாம் தெரிந்தார்போல நடத்தல்
அந்திக்கு- இரவுக்கு
அங்கராக்கு - சட்டை
அட்டாரி, அட்டாலி - பரண்
அப்பச்சி , அப்புச்சி- தாய்வழித் தாத்தா
அப்பத்தாள்- தந்தைவழித் பாட்டி (அப்பாவின் ஆத்தாள்)
அப்பாறு- அப்பாவின் அப்பா
அமுச்சி- அம்மாயி- அம்மத்தாள் - அம்மாவின் அம்மா
அல்லெ( காசரகோடு பாஷையிலும் (கேரளத்தின் காசரகோடு மாவட்டத்தில் பேசப்படும் மலையாளம்) கன்னடத்திலும் அல்லே / அல்லி - அந்த இடம் , இடம்) - இடம் (உ.தா. அந்த அல்லெ உக்காரு - அங்கே உட்கார்)
அஸ்கா(வ்)- வெஞ்சர்க்கரை
அரசாணிக்காய் - பரங்கிக்காய்  
ஆ  
ஆசாரி- மரவேலைசெய்வோர் (மலையாள பிரயோகத்தில்)
ஆசாரம்- வீட்டினுள் உள்ள முற்பகுதி
ஆகாவழி- ஒதவாக்கரை - ஒன்றுக்கும் உதவாதவன்
ஆட்டம் - போல என்று பொருள்படும் ஒரு சொல்: (அக்காளாட்டம் சும்மா இரு - அக்காளைப் போல் சும்மா இரு)
ஆத்தா, ஆயா (அப்பாயி) - அப்பாவின் அம்மா
ஆம்பாடு - காலும் இடுப்பும் சேரும் மடிப்பான இடம் (ஆம்பாட்டிலே தேய்த்துக் குளி)
ஆர் - யார்
ஆன - ஆனை - யானை
# தமிழ் வேர்ச்சொற்கள்

ஒரு சொல்லின் அடிப்படைக் கூறே வேர்சொல் ஆகும். தமிழ் மொழியில் பல்லாயிரக்கணக்கான வேர்சொற்கள் இருக்கின்றன. அவற்றை அடிப்படையாக வைத்து ஆக்கப்படும் கலைச்சொற்களே மொழியைப் பலப்படுத்தும்.
# தமிழ் வேர்ச்சொற்கள்

## தமிழ் வேர்ச்சொற்களின் பட்டியல்

- ஆழ்
- ஆள்
- வற்
- கோ
- கொள்
- கொழ்
- கள்
- கழ்
- கல்
- முல்
# இந்தியத் துடுப்பாட்ட அணி

**இந்திய ஆண்கள் தேசியத் துடுப்பாட்ட அணி** (**India men's national cricket team'') இந்தியாவைத் துடுப்பாட்ட போட்டிகளில் பிரதிநிதித்துவப்படுத்தும் அணியாகும். இது இந்தியத் துடுப்பாட்டக் கட்டுப்பாடு வாரியத்தால் தேர்ந்தெடுக்கப்படுகிறது. இந்தியா 1932 இல் தேர்வுத் துடுப்பாட்டத் தகுதி பெற்றது. 1932 சூனில் இங்கிலாந்துக்கெதிராக இலார்ட்சு துடுப்பாட்ட மைதானத்தில் இந்தியத் துடுப்பாட்ட அணி முதற் தேர்வுத் துடுப்பாட்டத்தில் பங்குகொண்டது. 2000 -ஆம் ஆண்டிற்குப்பிறகு இந்திய துடுப்பாட்ட அணி அபார வளர்ச்சி கண்டுள்ளது.சச்சின் டெண்டுல்கர் போன்ற வீரர்கள் இந்தியாவில் கிரிக்கெட் ஐ எல்லா தர மக்களிடமும் கொண்டு சென்றனர், 2003 -ஆம் ஆண்டு தென்னாப்பிரிக்காவில் நடைபெற்ற உலககோப்பை துடுப்பாட்ட போட்டியில் இறுதிப்போட்டி வரை முன்னேறி ஆஸ்திரேலிய அணியிடம் தோல்வி அடைந்தது. கபில் தேவ் த்லைமையில் 1983 துடுப்பாட்ட உலகக்கிண்ணம் மற்றும் 2011 துடுப்பாட்ட உலகக்கோப்பை ஆகிய இரு போட்டித் தொடர்களில் இந்திய அணி உலகக் கோப்பையினை வென்றுள்ளது.
# இந்தியத் துடுப்பாட்ட அணி

## வரலாறு

1700 களின் முற்பகுதியில் ஆங்கிலேயர்கள் துடுப்பாட்ட இந்தியாவில் முதல் துடுப்பாட்ட போட்டி 1721 இல் விளையாடியது. 1848 ஆம் ஆண்டில் பார்சி சமூகம் மும்பையில் ஓரியண்டல் துடுப்பாட்ட கிளப்பை உருவாக்கியது. இது இந்தியர்களால் நிறுவப்பட்ட முதல் துடுப்பாட்ட கிளப்பாகும்.  
அக்டோபர் 19, 2018 நிலவரப்படி பன்னாட்டுத் துடுப்பாட்ட அவையின் சிறந்த அணிகளுக்கான தரவரிசையில் தேர்வுத் துடுப்பாட்டத்தில் முதல் இடத்திலும் ஒருநாள் பன்னாட்டுத் துடுப்பாட்டத்தில் இரண்டாவது இடத்திலும், பன்னாட்டு இருபது20 இல் இரண்டாவது இடத்திலும் உள்ளது. விராட் கோலி தர்போது அனைத்து வடிவ போட்டிகளின் அணித் தலைவராகவும், ரவி சாஸ்திரி தலைமைப் பயிற்சியாளராகவும் உள்ளனர்.  
பின்னர் 2007 -ஆம் ஆண்டு தென்னாப்பிரிக்காவில் நடைபெற்ற 20 ஓவர்கள் துடுப்பாட்ட போட்டியில் இந்திய அணி கோப்பையைக் கைப்பற்றியது. இளம் வீரர்களை ஊக்குவிப்பதற்காக 2008 - ஆண்டு முதல் ஐபிஎல் எனப்படும் இந்தியன் பிரீமியர் லீக் 20 ஓவர்கள் துடுப்பாட்ட போட்டி வருடந்தோறும் இந்திய துடுப்பாட்ட கட்டுப்பாட்டு வாரியத்தால் நடத்தப்பட்டு வருகின்றது.
# இந்தியத் துடுப்பாட்ட அணி

## தேர்வுத் துடுப்பாட்டம்

| எதிர் அணிகள் | போட்டிகள் | வெற்றி | தோல்வி | சமன் | முதல் | கடைசியாக |  |  |  |  |
| --- | --- | --- | --- | --- | --- | --- | --- | --- | --- | --- |
| **மொத்தம்** | **540** | **157** | **165** | **1** | **217** | **29.07** | **30.55** | **40.18** | **1932** | **2019** |
| } |  |  |  |  |  |  |  |  |  |  |  
**தேர்வுப் போட்டியில் அதிக ஓட்டங்கள்**
| வீரர் | ஓட்டங்கள் | சராசரி |  |
| --- | --- | --- | --- |
| சச்சின் டெண்டுல்கர் | 15,921 | 53.78 |  |
| ராகுல் திராவிட் | 13,288 | 52.63 |  |
| சுனில் காவஸ்கர் | 10,122 | 51.12 |  |
| விவிஎஸ். லக்ஷ்மண் | 8,781 | 45.97 |  |
| வீரேந்தர் சேவாக் | 8,586 | 49.34 |  |
| **விராட் கோலி** | 7,240 | 54.97 |  |
| சௌரவ் கங்குலி | 7,212 | 42.17 |  |
| திலீப் வெங்சர்கார் | 6,868 | 42.13 |  |
| முகமது அசாருதீன் | 6,215 | 45.03 |  |
| குண்டப்பா விசுவநாத் | 6,080 | 41.93 | } |  
**தேர்வுப் போட்டியில் அதிக வீழ்த்தல்கள்**
| வீரர் | ஓட்டங்கள் | சராசரி |  |
| --- | --- | --- | --- |
| அனில் கும்ப்ளே | 619 | 29.65 |  |
| கபில்தேவ் | 434 | 29.64 |  |
| ஹர்பஜன் சிங் | 417 | 32.46 |  |
| **ரவிச்சந்திரன் அசுவின்** | 401 | 25.36 |  |
| ஜாகிர் கான் | 311 | 32.94 |  |
| **இஷாந்த் ஷர்மா** | 292 | 32.68 |  |
| பிசன் சிங் பேடி | 266 | 28.71 |  |
| ப. சு. சந்திரசேகர் | 242 | 29.74 |  |
| ஜவகல் ஸ்ரீநாத் | 236 | 30.49 |  |
| **ரவீந்திர ஜடேஜா** | 211 | 24.64 | } |
# இந்தியத் துடுப்பாட்ட அணி

## ஒருநாள் பன்னாட்டுத் துடுப்பாட்டத்தில்

**ஒருநாள் பன்னாட்டுத் துடுப்பாட்டத்தில் மற்ற நாடுகளுடன்**
****முழு உறுப்பினர்கள்****  
| 2019 |  |  |  |  |  |  |  |  |
| --- | --- | --- | --- | --- | --- | --- | --- | --- |
| **இணை உறுப்பினர்கள்** |  |  |  |  |  |  |  |  |
| **மொத்தம்** | **987** | **513** | **424** | **9** | **41** | **54.70** | **1974** | **2020** |
| } |  |  |  |  |  |  |  |  |
# ஆத்திரேலியத் துடுப்பாட்ட அணி

**ஆஸ்திரேலியத் துடுப்பாட்ட அணி** ஆஸ்திரேலியாவைத் துடுப்பாட்ட போட்டிகளில் பிரதிநிதித்துவப்படுத்தும் அணியாகும். இது ஆஸ்திரேலியக் கிரிக்கெட் கட்டுப்பாட்டுச் சபையால் நிர்வகிக்கப்படுகிறது. இவ்வணி தனது முதலாவது டெஸ்ட் போட்டியை இங்கிலாந்து துடுப்பாட்ட அணிக்கு எதிராக 1877இல் போட்டியிட்டு 45 ஓட்டங்களால் வெற்றிபெற்றது. மார்ச் 2007 வரையில் ஆஸ்திரேலிய அணி தான் விளையாடிய 687 டெஸ்ட் போட்டிகளில் 320 இல் வெற்றிபெற்றுள்ளது.
# இங்கிலாந்து துடுப்பாட்ட அணி

**இங்கிலாந்து துடுப்பாட்ட அணி** என்பது இங்கிலாந்து, வேல்சு ஆகிய நாடுகள் சார்பாக துடுப்பாட்ட போட்டிகளில் கலந்து கொள்ளும் அணியாகும். இது *இங்கிலாந்து வேல்சு கிரிகெட் கட்டுப்பாட்டுச் சபை*யால் நிர்வகிக்கப்படுகிறது.  
இங்கிலாந்திலேயே முதன்முதலாக துடுப்பாட்டப் போட்டியைத் தொடங்கினார்கள். இங்கிலாந்து தனது முதலாவது தேர்வுப் போட்டியை 1877இல் ஆத்திரேலியத் துடுப்பாட்ட அணிக்கு எதிராக மெல்பேர்ணில் விளையாடியது. தனது முதலாவது ஒருநாள் அனைத்துலகப் போட்டியை மெல்பேர்ணில் ஆத்திரேலியா அணிக்கெதிராக 1971 இல் விளையாடியது.
# பாக்கித்தான் துடுப்பாட்ட அணி

**பாகிஸ்தான் துடுப்பாட்ட அணி** பாகிஸ்தான் சார்பாகத் துடுப்பாட்ட போட்டிகளில் பங்கு கொள்ளும் அணியாகும். இது பாகிஸ்தான் துடுப்பாட்டக் கட்டுப்பாட்டு வாரியத்தால் நிர்வகிக்கப்படுகிறது.  
ஜூலை 28, 1952 ஆம் ஆண்டில் பாகிஸ்தான் அணிக்கு டெஸ்ட் தகைமை வழங்கப்பட்டது. இவ்வணி தனது டெஸ்ட் போட்டியை இந்தியத் துடுப்பாட்ட அணிக்கு எதிராக அக்டோபர் 1952 இல் டில்லியில் விளையாடியது. இத்தொடரில் ஐந்து போட்டிகளில் விளையாடியது. இந்தியா 2-1 என்ற கணக்கில் தொடரை வென்றது.
# தென்னாபிரிக்கத் துடுப்பாட்ட அணி

**தென்னாபிரிக்கத் துடுப்பாட்ட அணி** தென்னாபிரிக்காவைத் துடுப்பாட்டப் போட்டிகளில் பிரதிநிதித்துவப்படுத்தும் அணியாகும். இது தென்னாபிரிக்கக் கிரிகெட் கட்டுப்பாட்டுச் சபையால் நிர்வகிக்கப்படுகிறது.  
தென்னாபிரிக்காவில் துடுப்பாட்டம் ஆங்கிலேயர்களினால் அறிமுகப்படுத்தப்பட்டது. தனது முதலாவது டெஸ்ட் போட்டியை இங்கிலாந்து துடுப்பாட்ட அணிக்கு எதிராக தென்னாபிரிக்காவில் போர்ட் எலிசபெத் நகரில் 1888-89 இல் விளையாடியது. இது பின்னர் 1970இல் அப்போதைய தென்னாபிரிக்க அரசின் நிறவெறிக் கொள்கை காரணமாக அனைத்துலகக் கிரிக்கெட் போட்டிகளில் விளையாடத் தடை செய்யப்பட்டது. இத்தடை பின்னர் 1991இல் நீக்கப்பட்டது.
# நியூசிலாந்துத் துடுப்பாட்ட அணி

**நியூசிலாந்துத் துடுப்பாட்ட அணி** (New Zealand cricket team) நியூசிலாந்து நாட்டைத் துடுப்பாட்டப் போட்டிகளில் பிரதிநிதித்துவப்படுத்தும் அணியாகும். இவ்வணி Black Caps என்றும் அழைக்கப்படுகின்றது. இது நியூசிலாந்துத் துடுப்பாட்ட கட்டுப்பாட்டுச் சபையால் நிர்வகிக்கப்படுகிறது.  
இவ்வணி தனது முதலாவது டெஸ்ட் போட்டியை இங்கிலாந்துக்கு எதிராக 1929-30களில் நியூசிலாந்தின் கிறைஸ்ட் சர்ச் நகரில் விளையாடியது. முதலாவது டெஸ்ட் வெற்றியை மேற்கிந்தியத் தீவுகளுக்கு எதிராக 1955-56இல் விளையாடிப் பெற்றது. முதலாவது ஒருநாள் அனைத்துலகப் போட்டியை பாகிஸ்தான் அணிக்கு எதிராக 1972-73களில் விளையாடியது.
# சிம்பாப்வே துடுப்பாட்ட அணி

**சிம்பாப்வே துடுப்பாட்ட அணி** சிம்பாப்வே நாட்டைத் துடுப்பாட்டப் போட்டிகளில் பிரதிநிதித்துவப்படுத்தும் அணியாகும். இது சிம்பாப்வே கிரிகெட் சபையால் நிர்வகிக்கப்படுகிறது. சிம்பாவே அணி சர்வதேசத் துடுப்பாட்ட சபையில் முழு உறுப்புரிமையுள்ள நாடாகும். அதாவது ஒருநாள் சர்வதேசப் போட்டிகளிலும் தேர்வுத் துடுப்பட்டத்திலும் விளையாட அனுமதி பெற்ற அணியாகும்.  
சிம்பாவே அணிக்கு தேர்வுத் துடுப்பாட்டத்தில் பங்குபற்றுவதற்கான அனுமதி 1992 இல் கிடைத்தது.
# வடமராட்சி இந்து மகளிர் கல்லூரி

**வடமராட்சி இந்து மகளிர் கல்லூரி** யாழ்ப்பாணம் வடமராட்சிப் பகுதியில் பருத்தித்துறையில் அமைந்திருக்கும் ஒரு பெண்கள் உயர்தரப் பாடசாலையாகும்.
# வடமராட்சி இந்து மகளிர் கல்லூரி

## வரலாறு

1940களின் ஆரம்பத்தில் வடமராட்சிப் பகுதி இந்துக்களுக்கு அவர்களின் இந்துத்துவத்தைப் பேணும் வகையில் ஒரு மகளிர் பாடசாலை அமைக்கும் தேவை கருதி இப்பாடசாலை 1944 ஆம் ஆண்டில் ஆரம்பிக்கப்பட்டது. ஆரம்பத்தில் எம். கார்த்திகேசு என்பவரின் தலைமையில் ஒரு 11 பேர் கொண்ட குழு உருவாக்கப்பட்டு கார்த்திகேசு அவர்களுக்குச் சொந்தமான ஒரு வீட்டிலேயே இப்பாடசாலை முதலில் பாலர் வகுப்பு முதல் எட்டாம் வகுப்பு வரையில் 40 மாணவர்களுடன் ஆரம்பிக்கப்பட்டது. பின்னர் இப்பாடசாலைக்கென நிரந்தரக் காணி வாங்கப்பட்டு பல வகுப்பறைகளுடன் 10ம் வகுப்பு வரை வகுப்புகள் விஸ்தரிக்கப்பட்டன. 1946 இல் இக்கல்லூரி இலங்கை கல்வித் திணைக்களத்தில் உத்தியோகபூர்வமாகப் பதிவு செய்யப்பட்டது.  
ஆரம்பத்தில் ஆண்களையும் உள்ளடக்கிய வடமராட்சி இந்து கல்லூரி தற்போது பெண்கள் பாடசாலையாக மாற்றபட்டுள்ளது.
# வடமராட்சி இந்து மகளிர் கல்லூரி

## பாடசாலைப் பண்

வடமராட்சி இந்து மகளிர் கல்லூரிக்கான பாடசாலைப் பண், பாடசாலையின் முன்னாள் ஆசிரியை திருமதி கமலா பெரியதம்பி அவர்களால் 1954 இல் எழுதப்பட்டது.  
<small>
**பல்லவி**</small>  
வட இந்து மகளிர் கல்லூரி  
வாழிய வாழி நீடுழி - (வட)  
<small>**அனுபல்லவி**</small>  
ஆழி யிறைவன் அருள்நிதம் பாடி  
பாழ்வினை யகலப் பரிவுடன் பயிலும் - (வட)  
<small>**சரணம்**</small>  
ஈழநன் நாடாம் எங்கள் பொன்னாட்டில்  
திரு வளர்ந்தோடும் பருத்தித்துறையாம்  
தாழ்விலாத் தலத்தில் தவநெறிச் சங்கம்  
தமிழ்மகள் மாற்புறத் தரணியி லருளிய - (வட)  
செந்தமிழ் முதலாஞ் சிறந்த நற்கலையும்  
சிந்தையை யேற்றும் நந்திரு மறையும்  
எந்தத் துறையிலும் தேர்ந்திடப் பயிற்சி  
தந்திடும் தர்மம் தனதெனச் சாற்றும் - (வட)  
மங்கையர் பண்பும் இங்குநாம் பயின்று  
நங்குலம் தழைக்க நாடும் செழிக்கப்  
பொங்கிடு மன்பும் மங்கிடா வீரமும்  
எங்கணும் சேவைகள் செய்திட வளரும் - (வட)  
பன்னரும் பெருமைசேர் பரந்தநல் விண்ணே  
பரிதியும் மதியு மின்றேல் இருட்புண்ணே  
அன்பெனும் நிலவைப் பொழிபவள் பெண்ணே  
இன்பக் கதிரொளி காட்டிடுங் கண்ணே  
நன்மணி விளக்கே மாற்றுயர் பொன்னே  
மண்ணுயர் சேவையை தன்னுயிர் என்னும் - (வட)
# வடமராட்சி இந்து மகளிர் கல்லூரி

## அதிபர்கள்

- திருமதி. எம். பொன்னுத்துரை, 1945
- செல்வி. வி. பசுபதிஐயர், 1946
- செல்வி. வை. கனகசபை 1947 - 1952
- செல்வி. கே. சரவணமுத்து 1953 - 1966
- திருமதி. கே. கணேசன் 1967 - 1970
- திருமதி. பி. கனகசுந்தரம் 1971 - 1983
- திருமதி. எஸ். சுப்ரமணியம் 1984 - 1989
- திருமதி. எல். குமாரசாமி 1990 - 1994
- செல்வி. ஏ. கனகரத்தினம் 1995 - 2004
# வங்காளதேசத் துடுப்பாட்ட அணி

**வங்காளதேசத் துடுப்பாட்ட அணி** வங்காள தேசத்தின் சார்பாக துடுப்பாட்டப் போட்டிகளில் பங்கு கொள்ளும் அணியாகும். இது வங்காள தேச துடுப்பாட்ட வாரியத்தால் நிர்வகிக்கப்படுகிறது.  
வங்காள தேச அணி தனது முதலாவது டெஸ்ட் போட்டியை டாக்காவில் இந்திய அணிக்கு எதிராக ஆடி உலகின் 10வது டெஸ்ட் தகைமை உடைய அணியாகியது. இவ்வணி விளையாடிய முதல் 34 டெஸ்ட் போட்டிகளில் 31 போட்டிகளில் தோல்வி கண்டது. முதலாவது வெற்றியை ஜனவரி 2005இல் சிம்பாப்வே அணியுடன் சிட்டகொங்கில் மோதிப் பெற்றது.  
மார்ச் 17 2007இல் மேற்கிந்தியத் தீவுகளில் இடம்பெற்ற உலகக் கிண்ண கிரிக்கெட் போட்டிகளில் இந்திய அணியைத் தோற்கடித்து சாதனை புரிந்தது.
# கொங்கு

**கொங்கு** என்பது பின்வரும் பக்கங்களில் ஏதேனும் ஒன்றைக் குறிக்கலாம்:
- கொங்கு நாடு
- கொங்கு வேளாளர்
- கொங்குத் தமிழ்
- கொங்கு வட்டார வழக்கு அகராதி
- கொங்கு மண்டல சதகங்கள்
- கொங்கு 24 நாடுகள்
- கொங்குநாடு முன்னேற்றக் கழகம்
- கொங்கு பொறியியல் கல்லூரி
# மாண்டூக்ய காரிகை

**மாண்டூக்ய காரிகை** என்பது மாண்டூக்ய உபநிடதத்தின் விளக்கமாக அமைந்த ஒரு வடமொழி உரை நூலாகும். இது எட்டாம் நூற்றாண்டில் வாழ்ந்த கௌடபாதர் என்பவரால் இயற்றப்பட்டது. மாண்டூக்ய உபநிடதத்தின் சாரம், 215 வரிகள் மூலம் இந் நூலில் விளக்கப்பட்டுள்ளது. பிற்காலத்தில் ஆதி சங்கரரால் இறுதி வடிவம் கொடுக்கப்பட்ட அத்வைத வேதாந்தக் கொள்கையின் அடிப்படைகள் இந்நூலில் எடுத்தாளப் பட்டுள்ளன. இதனால், அத்வைதச் சிந்தனைகளை ஒழுங்குபடுத்தி வெளிப்படுத்திய முதல் நூல் மாண்டூக்ய காரிகையே எனக் கூறப்படுகின்றது. இந்நூலில் கௌடபாதர் கையாண்டுள்ள மொழியும், தத்துவங்களும் அவருக்குப் பௌத்த தத்துவங்களில் இருந்த அறிவை எடுத்துக் காட்டுவதாக ஆய்வாளர்கள் கூறுகிறார்கள்.
# மாண்டூக்ய காரிகை

## நூலின் அமைப்பு

மாண்டூக்ய காரிகை, பகுத்தறிவுக்கு ஒத்த அநுபவத்தின் மூலமும், தருக்க முறையினாலும் பிரம்மன் (இறைவன்) ஒன்றே ஒன்றுதான் என்றும், அதற்கு அப்பால் இன்னொன்று கிடையாது என்றும் கூறும் அத்துவைத நிலையை நிறுவுவதை நோக்கமாகக் கொண்டது. இந்நூல் **பிரகரணங்கள்** எனப்படும் நான்கு பிரிவுகளாக அமைக்கப்பட்டுள்ளது. இப் பிரிவுகள்:  
1. ஆகமப் பிரகரணம்
1. வைதத்யப் பிரகரணம்
1. அத்வைதப் பிரகரணம்
1. அலாதசாந்திப் பிரகரணம்  
என்பனவாகும். இவை முறையே 29, 38, 48, 100 ஆகிய எண்ணிக்கையான சுலோகங்களால் ஆக்கப்பட்டுள்ளன.
# மாண்டூக்ய காரிகை

## உள்ளடக்கம்

முதல் பிரிவான ஆகமப் பிரகரணம், மாண்டூக்ய உபநிடதத்தின் சுருக்கமான விளக்கமாக அமைந்துள்ளது. இரண்டாவது பகுதியான வைதத்யப் பிரகரணம், உலகப் பொருட்கள் அனைத்தும் மாயையே என நிறுவ முயல்கிறது. கனவில் காண்பன எல்லாம் எவ்வாறு மாயையோ அதுபோலவே விழித்திருக்கும்போது தோன்றுவனவும் மாயையே என்கிறார் நூலாசிரியர். மூன்றாவது பகுதியில், இறைவனும், உயிர்களுமாக இருக்கின்ற ஒன்றே உண்மையானது என்றும், ஏனையவை எல்லாம் மாயையே என்னும் அத்துவித (இரண்டற்ற) நிலை விளக்கப்படுகிறது. கடைசிப் பகுதியில் இருமைத் தன்மையாகத் தோன்றும் மாயையை அகற்றும் வழிமுறைகள் விளக்கப்படுகின்றன.
# மாண்டூக்ய காரிகை

## ஆதாரநூல்கள்

- மாண்டூக்ய உபநிடதம்
# கௌடபாதர்

**கௌடபாதர்** ஒரு வேதாந்தி ஆவார். வேதவியாசரின் மகன் சுகர் என்னும் இருடிக்கு மாணாக்கர் என்பர். இவர் குரு பதஞ்சலி மகரிஷியின் 1000 சீடர்கள் உயிர் பெற்றவர் ஒருவரே... கல்வி ஞானி அறிவை புகட்ட குரு பதஞ்சலியர் இவரை தலைகீழாக தொங்கவைத்து பாடம் எடுத்துள்ளார்...குருவின் பெயர் சொல்லும் சீடன். இவர் இராமேஸ்வரம் சென்று குரு பதஞ்சலியார் அமர்ந்த இடத்தை கண்டு விட்டு வருகையில்....மதுரை மாவட்டம் ( மதுரை-இரமேஸ்வரம் ரோட்டில்) என்னும் சக்குடி  
வைகை ஆற்றின் ஓடையில் உள்ள ஒரு ஆலமர பொந்தில் அமர்ந்து தவநிலை பெற்றுஉள்ளார்...  
இவரின் மாணாக்கரான கோவிந்த பகவத் பாதர், ஆதி சங்கரருக்குக் குரு. இவர் உத்தரகீதை என்னும் வேதாந்த நூலுக்கு உரை செய்துள்ளார். கௌடபாதர் 8 ஆம் நூற்றாண்டைச் சேர்ந்தவராக இருக்கலாம் எனக் கருதப்பட்டாலும் இது பற்றித் தெளிவான தகவல்கள் இல்லை.  
மகாயான பௌத்த மதத்தின் தத்துவங்கள் பலவற்றை இந்து சமயத் தத்துவங்களுக்குக் கொண்டுவந்து அவை அத்துவைத வேதாந்தமாக வளர்ப்பதில் கௌடபாதருக்குப் பங்கு உண்டு எனச் சொல்லப்படுகின்றது (பக்.96- India Philospy).  
மாண்டூக்ய உபநிடதத்துக்கு விளக்கமாக அமையும் உரை நூலாகிய மாண்டூக்ய காரிகை இவரால் எழுதப்பட்டது. *ஆன்மாவும் இறைவனும் வேறு* என்னும் இருமை இல்லாத நிலைக்கு, அதாவது அத்துவிதத்துக்கு விளக்கம் தரும் இந்நூலில், கண்ணில் தெரியும் உலகம் ஒரு மாயத் தோற்றமே எனவும் **கௌடபாதர்** விளக்குகிறார்.
- அபிதான சிந்தாமணி - பக்533
# ஏமாளிகள்

ஏமாளிகள்- 1978ல் திரையிடப்பட்ட ஈழத்து தமிழ்த் திரைப்படமாகும். கோமாளிகள் பெற்ற வரவேற்பைத் தொடர்ந்து எஸ். ராம்தாஸ் கதை, வசனம் எழுதி வெளியிட்ட இரண்டாவது படம்.  
என். சிவராம், ஹெலன் குமாரி, எஸ். ராம்தாஸ், ரி. ராஜகோபால், எஸ். செல்வசேகரன், ராஜலட்சுமி முதலியோர் நடித்த இத்திரைப்படத்தை, "கோமாளிகளை" இயக்கிய எஸ். இராமநாதனே இயக்கினார். கண்ணன் - நேசம் இசையில், ஈழத்து ரத்தினமும், பெளசுல் அமீரும் இயற்றிய பாடல்களை ஜோசப் ராசேந்திரன், கலாவதி, ஸ்ரனி சிவானந்தன் ஆகியோர் பாடினார்கள்.
# ஏமாளிகள்

## குறிப்பு

- எஸ். ராம்தாஸ் எழுதி தனது நாடகக் குழுவான "கொமடியன்ஸ்" மூலமாக பலமுறை மேடையேற்றிய "காதல் ஜாக்கிரதை" என்ற மேடை நாடகத்தின் திரை வடிவம் தான் "ஏமாளிகள்".
- ஜோசப் ராசேந்திரன் - கலாவதி பாடிய " வான் நிலவு தோரணம்" என்ற பாடல் பிரபலம் பெற்றது.
# அறிவியல் மொழிகள்

தற்கால அறிவியல் அணுகுமுறை மேற்குலகில் ஏறக்குறைய கி.பி 1550 ஆண்டுக்கு பின்னர் தோற்றம் பெற்றது. அறிவியல் அணுகுமுறையின் ஒரு முக்கிய செயற்பாடு தகவல்களைத் துல்லியமாக பகிர்வதாகும். அதற்கு துணையாக துறைசார்களால் தரம் அறியப்பட்ட அல்லது மீள்பார்வை செய்யப்பட்ட ஆய்வு ஏடுகளில் அறிவியல் முன்னேற்றங்கள் பதிவுசெய்யப்படுகின்றன. எந்த மொழியில் இந்த ஏடுகள் கூடுதலாக வெளியிடப்படுன்றனவோ அம்மொழிசார் மக்களுக்கு இந்த அறிவு இலகுவில் கிட்டிவிடுகின்றது. எந்த மொழிகளில் அறிவியல் ஆய்வு ஏடுகள் ஓரளவாவது வெளிவருகின்றனவோ அவற்றை **அறிவியல் மொழிகள்** என்றும், எதில் கூடுதலாக வெளிவருகின்றனவோ அதை அறிவியலின் மொழி என்றும் கூறலாம். அறிவியல் மொழி என்ற தரம் எந்த ஒரு மொழியின் தனிப்பட்ட தன்மையிலும் இல்லை, அதன் பயன்பாட்டில்தான் தங்கியிருக்கின்றது.  
வரலாற்றில் வெவ்வேறு காலகட்டங்களில் வெவ்வேறு மொழிகள் அறிவியலின் மொழியாக இருந்து வந்துள்ளன. தொடக்கத்தில் இலத்தீன், பிரெஞ்சு, ஜெர்மன் மொழிகளும் பின்னர் ஆங்கிலமும் உருசிய மொழியும் அறிவியல் மொழிகளாக இருந்தன. இன்று ஆங்கிலமே தனிப் பெரும் அறிவியல் மொழியாக இருக்கின்றது.  
ஆங்கிலத்தின் அறிவியல் மேலாண்மை உறுதியானது. ஆனால் அது தொடர்ந்து தனிப்பெரும் அறிவியல் மொழியாக இருக்கும் என்று உறுதியாக சொல்ல முடியாது. சீனம், யப்பானிய மொழி,உருசியன்,பிரேஞ்சு, அரபு,ஸ்பானிஸ்,இந்தி போன்ற மொழியினரின் அறிவியல் பங்களிப்பு கூடும் பொழுது அவர்கள் அவர்களது மொழியிலேயே கருத்து பரிமாற முயலலாம். அந்த சந்தர்ப்பத்தில் ஆங்கிலத்தின் முக்கியத்துவம் குறையலாம். மேலும் பொறிமுறை மொழிபெயர்ப்பு விருத்தி பெறும் பொழுது மொழி இடைவெளிகள் குறையும்.
# அறிவியல் மொழிகள்

## அறிவியல் மொழியாக தமிழ்

*முதன்மைக் கட்டுரை: அறிவியல் தமிழ்*  
தமிழில் சமய, அற, இலக்கிய படைப்புக்கள் ஆக்கப்பட்டது போன்ற அளவுக்கு அறிவியல் படைப்புக்கள் படைக்கப்படவில்லை. தொல்காப்பியம், திருக்குறள், பெரியபுராணம் போன்ற படைப்புக்களில் அறிவியல், மெய்யியல், புவியியல், வரலாற்று தகவல்கள் செறிவாக கிடைத்தாலும் தமிழரின் இலக்கியங்கள் பெரும்பாலும் இன்பவியல் இலக்கியங்களாகவே அமைகின்றன. சமஸ்கிருதத்தில் கிடைக்கும் அறிவியல் தகவல்களுக்கு இணையாக கூட தமிழில் அறிவியல் இலக்கியங்கள் இல்லை. இதற்கு தமிழ் அறிவியலாளர்களும் சமஸ்கிருதத்திலேயே தமது படைப்புக்களை பல காலங்களில் நல்கினர் என்பது இங்கு குறிப்படத்தக்க ஒரு காரணம். இன்று தமிழ் அறிவியலாளர்கள் ஆங்கிலத்தில் தமது ஆய்வுக் கட்டுரைகளை படைப்பது இதற்கு ஒப்பானது.  
இன்று தமிழ் அறிவியல் படைப்புகள் பெரும்பாலும் மொழிபெயர்ப்பே. தமிழில் மூல ஆக்கங்கள், வழிமுறை-கோட்பாடு-மெய்யியல் பின்னணி ஆய்வுகள் மிக அரிது. இச்சூழலில் இயற்கை அறிவியல் துறையில் இயங்கும் தமிழர்களுக்கு தமிழின் பயன் மிகக் குறைவு அல்லது இல்லை.  
தாய் மொழியில் அறிவியல் படைப்புக்கள் தேவையா? முடியுமா? என்ற கேள்வி இங்கே முன்வைக்கப்படுகின்றது. ஜப்பானியர்களின் பொருளாதார எழுச்சியும் அவர்களின் மொழிக் கொள்கையும் இது சாத்தியமே என்பதை தெளிவாக காட்டுகின்றது. எனினும் மொழிகளுக்கிடையே ஒரு படிநிலை வலு அடுக்கமைவு உண்டு. தமிழ் எந்த அளவுக்கு அறிவியல் மொழியாக எளிச்சி பெற முடியும் என்பது கேள்விக்குறியே.
# தேர்வுத் துடுப்பாட்டம்

**சோதனை துடுப்பாட்டம்** ***(Test cricket)*** என்பது துடுப்பாட்டப் போட்டி வகைகளில் உயர்தரம் கொண்டதும் நீண்ட நேரம் ஆடப்படுவதும் ஆகும். இது ஒரு அணியின் முழு வலிமையைப் பரிசோதிக்கும் தேர்வாகக் கருதப்படுவதால் இவ்வாறு அழைக்கப்படுகிறது. பொதுவாக இது 5 நாட்கள் நடைபெறும்.  
தேர்வுத் துடுப்பாட்டம் ஐசிசியால் தகுதி வழங்கப்பட்ட 12 நாடுகளைச் சேர்ந்த அணிகளுக்கு இடையே மட்டும் நடைபெறுகிறது. ஆத்திரேலியா, அயர்லாந்து, ஆப்கானித்தான், இங்கிலாந்து, தென்னாபிரிக்கா, மேற்கிந்தியத் தீவுகள், நியூசிலாந்து, இந்தியா, பாகிஸ்தான், இலங்கை, சிம்பாவே, வங்காளதேசம் ஆகியன தேர்வுத் துடுப்பாட்டத்தில் ஈடுபடும் தகுதி பெற்ற அணிகளாகும்.  
அங்கீகரிக்கப்பட்ட முதல் தேர்வுத் துடுப்பாட்டம் மார்ச் 15, 1877 முதல் மார்ச் 19, 1877வரை நடைபெற்றது. இங்கிலாந்து மற்றும் ஆஸ்திரேலியா ஆகிய அணிகளுக்கு இடையே நடைபெற்ற போட்டியில் ஆஸ்திரேலிய அணி 45 ஓட்டங்களால் வெற்றி பெற்றது. பிறகு தேர்வுத் துடுப்பாட்டத்தின் 100 ஆவது ஆண்டைக் கொண்டாடும் விதமாக 1977ஆம் ஆண்டு இந்த இரு அணிகளுக்கு இடையில் நடைபெற்ற போட்டியில் ஆஸ்திரேலிய அணி முதல் போட்டி போலவே 45 ஓட்டங்களால் வெற்றி பெற்றது.. 2012ஆம் ஆண்டு தேர்வு துடுப்பாட்டத்தில் பகல்-இரவு போட்டிகள் நடத்த ஐசிசி வழிவகுத்தது.